CELEX: 62020CN0020
Language: el
Date: 2020-01-17 00:00:00
Title: Υπόθεση C-20/20: Αίτηση προδικαστικής αποφάσεως την οποία υπέβαλε το Conseil d’État (Βέλγιο) στις 17 Ιανουαρίου 2020 — E. M. T. κατά Commissaire général aux réfugiés et aux apatrides

23.3.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 95/19
            
         
      Αίτηση προδικαστικής αποφάσεως την οποία υπέβαλε το Conseil d’État (Βέλγιο) στις 17 Ιανουαρίου 2020 — E. M. T. κατά Commissaire général aux réfugiés et aux apatrides
      (Υπόθεση C-20/20)
      (2020/C 95/22)
      Γλώσσα διαδικασίας: η γαλλική
      
         Αιτούν δικαστήριο
      
      Conseil d’État
      
         Διάδικοι στην υπόθεση της κύριας δίκης
      
      
         Αναιρεσείων: E. M. T.
      
         Αναιρεσίβλητος: Commissaire général aux réfugiés et aux apatrides
      
         Προδικαστικό ερώτημα
      
      Έχουν το άρθρο 46 της οδηγίας 2013/32/ΕΕ του Ευρωπαϊκού Κοινοβουλίου και του Συμβουλίου, της 26ης Ιουνίου 2013, σχετικά με κοινές διαδικασίες για τη χορήγηση και ανάκληση του καθεστώτος διεθνούς προστασίας (1), κατά το οποίο οι αιτούντες πρέπει να έχουν δικαίωμα πραγματικής προσφυγής κατά των αποφάσεων «επί της αιτήσεως διεθνούς προστασίας», και το άρθρο 47 του Χάρτη των Θεμελιωδών Δικαιωμάτων της Ευρωπαϊκής Ένωσης, σε συνδυασμό με τα άρθρα 20 και 26 της προμνησθείσας οδηγίας 2013/32/ΕΕ, την έννοια ότι αντιτίθενται σε εθνικό διαδικαστικό κανόνα, όπως το άρθρο 39/57 του loi du 15 décembre 1980 sur l’accès au territoire, le séjour, l’établissement et l’éloignement des étrangers (νόμου της 15ης Δεκεμβρίου 1980 περί της εισόδου των αλλοδαπών στην εθνική επικράτεια, της διαμονής, της εγκατάστασης και της απομάκρυνσης αυτών), το οποίο καθορίζει σε δέκα «ημερολογιακές» ημέρες από την κοινοποίηση της διοικητικής απόφασης την προθεσμία άσκησης προσφυγής κατά απορριπτικής απόφασης της μεταγενέστερης αίτησης διεθνούς προστασίας, «όταν η προσφυγή ασκείται από αλλοδαπό ο οποίος βρίσκεται, κατά την κοινοποίηση της απόφασης, σε συγκεκριμένο τόπο, όπως προβλέπεται στα άρθρα 74/8 και 74/9 [του ίδιου νόμου], ή τελεί υπό περιορισμό», ιδίως όταν ο προσφεύγων πρέπει, κατόπιν της κοινοποίησης της προμνησθείσας διοικητικής απόφασης, να αναζητήσει νέο δικηγόρο στο πλαίσιο του ευεργετήματος της δωρεάν νομικής αρωγής για να κινήσει τη διαδικασία προσφυγής;
      
         (1)  ΕΕ 2013, L 180, σ. 60.